2019.| 05. | 01.

Sajtóközlemény

Szent imre általános iskola bővítése - jánosháza

**Európai Uniós forrás segítségével köznevelési intézmények infrastrukturális fejlesztésére került sor a Szombathelyi Egyházmegyénél, az EFOP-4.1.5-16-2017-00191 pályázat keretén belül. A Széchenyi 2020 Köznevelési intézmények infrastrukturális fejlesztése című pályázati kiírásra benyújtott projekt 490 495 590 Forint támogatásban részerült.**

A beruházás az alábbiakkal jellemezhető:

A kedvezményezett neve: Szombathelyi Egyházmegye

A projekt címe: Szent Imre Általános Iskola bővítése - Jánosháza

Megvalósítás helyszíne: 9545 Jánosháza, Ady Endre utca 14. 1094 hrsz.

A beruházás megvalósításának ideje: 2019.05.01-2020.12.29.

Beruházás összköltsége: 490.495.590 Ft.

Elnyert, szerződött támogatás összege: 490.495.590 Ft.

Támogatás mértéke: 100%

Beruházás rövid bemutatása:

A projekt a Szent Imre Általános Iskola infrastrukturális fejlesztését célozza, melynek fenntartója a Szombathelyi Egyházmegye. Az intézmény a fenntartó saját tulajdonú ingatlanán - 9545 Jánosháza, Ady Endre u. 14. hrsz. - működik, tanulói létszám a 2016.október 1-i statisztikai adatok alapján 192 fő, az alapító okirat szerinti tanulói kapacitása 200 fő. Az iskola nem felel meg teljes mértékben a 20/2012(VIII.31.) EMMI rendelet által előírt feltételeknek, mivel nincsenek szaktantermek, nem biztosított a mindennapos testnevelés infrastrukturális feltétele a gyógytestnevelési terem tekintetében. Az iskola bővítése szükséges, az új épületben kapnak helyet az MSZ 24203-2 szabványban meghatározott termek: az ének-dráma és rajz szaktanterem szertárakkal, számítástechnika szaktanterem és idegen nyelv labor (osztott), szertárakkal, természettudományi szaktanterem szertárakkal, könyvtár (könyvraktárral), fejlesztő terem (SNI, BTM tanulók részére), többfunkciós terem (csoportszoba jelleggel is), gyógytestnevelés terem öltözőkkel. Az új építés szükségessé teszi új parkolóhelyek kialakítását. A tervezet szerint erre az intézmény egyik belső udvarán nyílik majd lehetőség. Az új épület hasznos alapterülete a tetőtérben kialakított gépészeti helyiséggel és raktárral együtt 1.013,81 m2. Az iskolai szaktanterem bővítés hasznos alapterülete: 250,56 m2. A kiszolgáló létesítmények bruttó alapterülete: 427,35 m2. A természettudományi labor és szertárak 141,89 m2, a mindennapos testnevelés infrastruktúrája (gyógytestnevelés terem) 194,03 m2 -t tesznek ki. Az intézmény területén kialakítandó sportudvar 1581,5 m2. A beruházás engedélyezési tervdokumentációja elkészült és benyújtásra került az építési hatósághoz. Az intézményben nem állnak rendelkezésre az oktatáshoz szükséges eszközök, ezért a hiányzó bútorokat, sporteszközöket a pályázat keretében tervezzük beszerezni. A projekt keretében elérendő célok: az intézmény alacsony infrastrukturális szintjének emelése, az oktatás és a képzés minőségének és hatékonyságának javítása, a méltányosság, a társadalmi kohézió és az aktív polgári szerepvállalás előmozdítása. A fejlesztés révén szeretnénk a tanulói létszámot növelni, kapacitáskihasználtság emelése érdekében. A mindennapos testnevelés infrastrukturális feltételinek javítását célozzuk meg a gyógytestnevelés terem létrehozásával. Energetikai korszerűsítésre is sor kerül megújuló energia hasznosításával. Az új létesítmény megfelel a teljeskörű akadálymentesítés feltételeinek, így a különböző fogyatékkal élő esélyegyenlőségi csoportok számára biztosítja a közoktatás tekintetében a közszolgáltatásokhoz történő egyenlő esélyű hozzáférést. Az 1998-ban elkészült tornaterem padozata, lábazata és tetőborítása is felújításra szorul, ugyanez érvényes a kisméretű salakos atlétikai pályára. Az intézmény tanulóinak száma 192 fő, a működési engedélyben meghatározott kapacitás 225 fő helyett ma már 200 fő, így az intézmény jelenlegi kihasználtsága 85,33 % helyett 93%. Iskolánkban a gyógytestnevelés terem kialakítása új építéssel valósítható meg, a Junior Tornapark elhelyezhető az intézmény belső udvarán. A fejlesztés keretében a meglévő épületekben (I.sz., II.sz., Tornaterem) is tervezzük a részleges akadálymentesítés megvalósítását. A projekt az intelligens, fenntartható és inkluzív növekedésre vonatkozó uniós stratégia és gazdasági, társadalmi kohézió, valamint a területi kohézió megvalósításához járul hozzá. Projektünk ezekhez a szakmapolitikai célkitűzésekhez kapcsolódik, a projekt tervezése során a projekt tartalmának kialakítását ezen célkitűzésekhez illesztettük. Az iskolafejlesztési projekt megvalósulása esetén a korábbi invesztíció hatékonyabb felhasználásával számolunk, az épületenergetikai fejlesztés által biztosított eredményekre alapozva újabb, ráépülő energetikai fejlesztés valósulhat meg a napelemes rendszer üzembe állításával és az információtechnológiai fejlesztés kihasználtsága is növekszik

A beruházás jelenlegi állapota:

Az előkészítési tevékenységek megvalósítását követően a projekt szakmai megvalósítása folyamatban van. Az eszközök megrendelése megtörtént, a kivitelezési munkák készültségi szintje meghaladta a 75 %-os készültségi fokot. A projekt megvalósítása a tervezettek szerint halad.

**További információ kérhető:**

**Ács Csaba - gazdasági vezető**

**szombathely@katolikus.hu**

**06-94/312-056**